31994D0324
L 145/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 май 1994 година
относно определяне на специални условия, регулиращи вноса на рибни продукти и продукти от аквакултури с произход от Индонезия
(94/324/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че експерт на Комисията е направил посещение за проверка в Сингапур, за да провери условията, при които рибните продукти се произвеждат, складиране и изпращат за Общността;
като има предвид, че разпоредбите на законодателството на Индонезия относно здравните проверки и контрол на рибните продукти могат да се считат, че са еквивалентни на разпоредбите, определени в Директива 91/493/ЕИО;
като има предвид, че Ministry of Agriculture, Directorate-General of Fisheries, компетентният индонезийски орган, както и Provincial Laboratory for Fish Inspection and Quality Control могат да проверяват ефективно прилагането на законодателството в сила;
като има предвид, че процедурата за получаването на здравен сертификат, посочена в член 11, параграф 4, буква а) от Директива 91/493/ЕИО, трябва също така да обхване установяването на образец на сертификата, минималните изисквания по отношение на езика (езиците), на които трябва да бъде изготвен посоченият сертификат и квалификацията на лицето, което е оправомощено да го подпише;
като има предвид, че в съответствие с член 11, параграф 4, буква б) от Директива 91/493/ЕИО на Съвета, специална маркировка трябва да бъде прикрепена върху опаковките на рибните продукти, на която да се посочват наименованието на третата страна и номерът на одобрението на предприятието на произход;
като има предвид, че в съответствие с член 11, параграф 4, буква в) от Директива 91/493/ЕИО на Съвета трябва да бъде съставен списък на одобрените предприятия; като има предвид, че този списък трябва да бъде изготвен въз основа на предоставяне на информация на Комисията от страна на Ministry of Agriculture, Directorate-General of Fisheries; като има предвид, че, следователно, Ministry of Agriculture, Directorate-General of Fisheries трябва да осигурява и гарантира съответствие с правилата, определени за тази цел в член 11, параграф 4 от Директива 91/493/ЕИО;
като има предвид, че Ministry of Agriculture, Directorate-General of Fisheries е предоставило официални гаранции по отношение на съответствието с правилата, определени в глава V на приложението към Директива 91/493/ЕИО, както и по отношение на изпълнението на изискванията, които са еквивалентни на тези, определени със същата директива, за одобряването на предприятията;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Ministry of Agriculture, Directorate-General of Fisheries (Provincial Laboratory for Fish Inspection and Quality Control) е компетентният орган на Индонезия за проверяване и удостоверяване на съответствието на рибни продукти и продукти от аквакултури с изискванията на Директива 91/493/ЕИО.
Член 2
Рибните продукти и продуктите от аквакултури с произход от Индонезия трябва да отговарят на следните условия:
1.
Всяка пратка трябва да бъде съпровождана с номериран оригинал на здравен сертификат, надлежно попълнен, подписан, с отбелязана дата и състоящ се от един- единствен лист в съответствие с образеца, посочен в приложение А към настоящото решение.
2.
Продуктите трябва да произхождат от одобрени предприятия, изброени в списъка в приложение Б към настоящото решение.
3.
Върху всички опаковки, с изключение на замразени рибни продукти в насипно състояние и предназначени за производството на консервирани храни, трябва да бъдат нанесени с неизтриваеми букви думата „Индонезия“ и номерът на одобрението на предприятието на произхода.
Член 3
1. Сертификатът, посочен в член 2, точка 1, трябва да бъде съставен на поне един от официалните езици на държавата-членка, където се извършват проверките.
2. Сертификатът трябва да съдържа името, длъжността и подписа на представителя на Ministry of Agriculture, Directorate-General of Fisheries, както и официалния печат наMinistry of Agriculture, Directorate-General of Fisheries, като всичко това е в цвят, различен от този на другите обозначения в сертификата.
Член 4
Настоящото решение се прилага от 1 август 1994 г.
Член 5
Адресати на настоящото решение са държавите-членки.
Съставено в Брюксел на 19 май 1994 година.